Et Pollenfilter er i virkeligheden ”bare” et bedre og finere filter end Standardfilteret. Pollenpartiklerne er mindre, end hvad et Standardfilter kan opfange. Derfor kaldes de finere filtre populært for et ”Pollenfilter”. I virkeligheden burde vi bare kalde det grovfilter og finfilter. Alle filtre testes i henhold til en EN/ISO-standard for partikelfiltrering. Et Standardfilter hedder et "grovfilter klasse 4", mens et Pollenfilter hedder et "finfilter klasse 7" – forkortet G4 og F7. Et F7 finfilter opfanger langt flere af de små skadelige partikler i luften omkring os. Det er ikke alene pollen, men også trafikforurening, brændeovnsrøg, støv og andre urenheder. Vil du have renere luft i dit hjem og dermed sikre dig selv og din familie et bedre og sundere indeklima, bør du vælge et Pollenfilter til din indsugning i anlægget. Et Pollenfilter laver lidt mere modstand i luftstrømmen. Derfor har det også et større overfladeareal end et Standardfilter. Herved kompenserer vi for modstanden ved at øge overfladearealet. De fleste moderne ventilationsanlæg kan bruge Pollenfiltre i friskluft-/indsugningssiden. Har du gener af brændeovnslugt fra egen eller naboens skorsten, kan du med fordel anvende vores kombination af Pollenfilter og aktiv kul (vores Kulfilter). Dette filter fjerner både de skadelige partikler og lugten. Her hos Filterhuset har vi også udviklet et endnu bedre filter med en endnu finere filtrering, der hedder SafeAir. Vores SafeAir filter er i filterklasse F9 og kan derfor filtrere endnu flere sundhedsskadelige partikler fra i dit hjem end Pollenfilteret.